b'\n_START_ARTICLE_\nDanijel Drilo\n_START_SECTION_\n\xc5\xbdivotopis\n_START_PARAGRAPH_\nDiplomirao je u sljede\xc4\x87im predmetima: orgulje 1996. u klasi prof. H. Sch\xc3\xa4ffera, klavir godine 1997. u klasi prof. Ch. Backa i prof. H. Th\xc3\xbcrw\xc3\xa4chtera, muzi\xc4\x8dku teoriju/kompoziciju god. 2000. u klasi prof. M. Schmolla te \xe2\x80\x9eodgoj sluha\xe2\x80\x9c god. 2001. u klasi prof. D. Geller na Staatliche Hochschule f\xc3\xbcr Musik und Darstellende Kunst Heidelberg \xe2\x80\x93 Mannheim, gdje je zavr\xc5\xa1io i poslijediplomski studij orgulja u klasi prof. Peter Schumanna te studij za koncertnog solista u klasi prof. Leo Kr\xc3\xa4mera (Speyer)._NEWLINE_Dalje usavr\xc5\xa1avanje nastavlja na majstorskim te\xc4\x8dajevima orgulja\xc5\xa1ke interpretacije razli\xc4\x8ditih stilova svih epoha, npr. kod Ludgera Lohmanna, Luigija Fernanda Tagliavinia, Joosa van der Kooya i Daniela Rotha. _NEWLINE_Na 1. hrvatskom orgulja\xc5\xa1kom natjecanju Franjo Dugan 1995. godine nositelj je prve nagrade u najvi\xc5\xa1oj kategoriji.  Radi kao docent na muzi\xc4\x8dkim \xc5\xa1kolama te kao orgulja\xc5\xa1 u Heidelbergu,  Mannheimu  i M\xc3\xbcnchenu._NEWLINE_Odr\xc5\xbeava mnogobrojne koncerte kao solist na znamenitim povijesnim orguljama \xc5\xa1irom Njema\xc4\x8dke, kao npr. Hoffenheim (Walcker 1846.), Mannheim (Steinmeyer 1911.), Frankfurt (\xe2\x80\x9cbarocke Truhenorgel\xe2\x80\x9d, 17. st.), te kao komorni glazbenik (orgulje, klavir, \xc4\x8dembalo, \xe2\x80\x9cHammerklavier\xe2\x80\x9d). Bavi se promid\xc5\xbebom suvremene i starije hrvatske orgulja\xc5\xa1ke literature._NEWLINE_\xc4\x8clan je \xe2\x80\x9cGesellschaft der Orgelfreunde\xe2\x80\x9d i Dru\xc5\xa1tva za promicanje orguljske umjetnosti Franjo Dugan. Snimao je nosa\xc4\x8de zvuka i sudjelovao u emisijama Hrvatskog radija. _NEWLINE_Od 1991. suradnik u orguljarstvu u tvrtkama E.F. Walcker i Gerhard Lenter kod intoniranja orgulja (ugo\xc4\x91ivanje zvuka, karaktera i boje svih vrsti registara) baroknog, romanti\xc4\x8dkog i suvremenog stila._NEWLINE_Certificirani je vje\xc5\xa1tak orgulja (organolog) Udru\xc5\xbeenja Organologa Njema\xc4\x8dke (VOD - Vereinigung der Orgelsachverst\xc3\xa4ndigen Deutschlands).'